title: Regulamentul de punere în aplicare (UE) nr. 1191/2014 al Comisiei din 30 octombrie 2014 de stabilire a formatului și mijloacelor de prezentare a raportului menționat la articolul 19 din Regulamentul (UE) nr. 517/2014 al Parlamentului European și al Consiliului privind gazele fluorurate cu efect de seră

text:
               5.11.2014

               RO

               Jurnalul Oficial al Uniunii Europene

               L 318/5

         REGULAMENTUL DE PUNERE ÎN APLICARE (UE) NR. 1191/2014 AL COMISIEI
   din 30 octombrie 2014
   de stabilire a formatului și mijloacelor de prezentare a raportului menționat la articolul 19 din Regulamentul (UE) nr. 517/2014 al Parlamentului European și al Consiliului privind gazele fluorurate cu efect de seră
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 517/2014 al Parlamentului European și al Consiliului din 16 aprilie 2014 privind gazele fluorurate cu efect de seră și de modificare a Regulamentului (CE) nr. 842/2006 (1), în special articolul 19 alineatul (7),
   întrucât:

               (1)

               Regulamentul (CE) nr. 1493/2007 al Comisiei (2) stabilește formatul raportului care trebuie transmis de producătorii, importatorii și exportatorii de anumite gaze fluorurate cu efect de seră, în conformitate cu Regulamentul (CE) nr. 842/2006 al Parlamentului European și al Consiliului (3). Regulamentul (CE) nr. 842/2006 a fost ulterior abrogat prin Regulamentul (UE) nr. 517/2014. Articolul 19 din Regulamentul (UE) nr. 517/2014 stabilește noi obligații de raportare cu privire la producția, importul, exportul, utilizarea de intermediari de sinteză și distrugerea substanțelor enumerate în anexa I și II din Regulamentul (UE) nr. 517/2014. Prin urmare, prezentul regulament ar trebui să înlocuiască Regulamentul (CE) nr. 1493/2007.

               (2)

               Pentru a asigura uniformitatea și coerența în colectarea de date și pentru a limita sarcina administrativă, întreprinderile ar trebui să comunice informațiile solicitate în temeiul articolului 19 din Regulamentul (UE) nr. 517/2014 prin intermediul unui instrument electronic de raportare care să conțină formularele relevante pentru activitățile lor individuale furnizate de Agenția Europeană de Mediu și accesibile de pe site-ul Comisiei Europene.

               (3)

               Datele privind cantitățile de hidrofluorcarburi exportate în echipamente fabricate în UE în acest scop, care, deși nu sunt relevante pentru valoarea de referință și calcularea cotelor, sunt oferite în mod voluntar, pot fi utile pentru monitorizarea efectelor economice ale reducerii cantităților de hidrofluorcarburi introduse pe piață.

               (4)

               Măsurile prevăzute de prezentul regulament sunt conforme cu avizul comitetului instituit în temeiul articolului 24 alineatul (1) din Regulamentul (UE) nr. 517/2014,

         ADOPTĂ PREZENTUL REGULAMENT:
   Articolul 1
   Rapoartele solicitate în conformitate cu articolul 19 din Regulamentul (UE) nr. 517/2014 trebuie prezentate în format electronic, utilizând instrumentul de raportare bazat pe formularul care figurează în anexa la prezentul regulament și care este disponibil pe site-ul Comisiei în acest scop.
   Articolul 2
   Regulamentul (CE) nr. 1493/2007 se abrogă.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 octombrie 2014.

            Pentru Comisie

            Președintele

         José Manuel BARROSO

      (1)  JO L 150, 20.5.2014, p. 195.

      (2)  Regulamentul (CE) nr. 1493/2007 al Comisiei din 17 decembrie 2007 de stabilire, în conformitate cu Regulamentul (CE) nr. 842/2006 al Parlamentului European și al Consiliului, a formatului raportului care trebuie transmis de producătorii, importatorii și exportatorii de anumite gaze fluorurate cu efect de seră (JO L 332, 18.12.2007, p. 7).

      (3)  Regulamentul (CE) nr. 842/2006 al Parlamentului European și al Consiliului din 17 mai 2006 privind anumite gaze fluorurate cu efect de seră (JO L 161, 14.6.2006, p. 1).

      ANEXĂ
      EXPLICAȚII GENERALE
      Cu excepția cazului în care se prevede altfel în secțiunile referitoare la raportare din prezenta anexă, datele raportate se referă la activitățile întreprinderii în cursul anului calendaristic la care se referă raportul.
      Unitățile de măsură, gazele acoperite, nivelul de detaliere și indicarea anului în care activitățile trebuie declarate pentru prima dată sunt precizate separat în fiecare secțiune a raportului.
      Formatul general al acestui instrument de raportare este stabilit în următoarele secțiuni ale raportului. Numerotarea secțiunilor prezentate mai jos nu are legătură cu numerotarea din Regulamentul (UE) nr. 517/2014 sau cu instrumentul electronic de raportare, dar este utilizată în formulele pentru calcularea automată a anumitor valori.

            Secțiunile raportului

         Secțiunea 1:   A se completa de către producătorii de gaze — Articolul 19 alineatele (1) și (2) din Regulamentul (UE) nr. 517/2014 și punctul 1 literele (a) și (c) din anexa VII la Regulamentul (UE) nr. 517/2014

      Se aplică pentru prima dată raportării privind activitățile desfășurate în 2014 (până la 31 martie 2015 cel târziu).
      Cantitățile se raportează în tone metrice cu o precizie de trei zecimale, separat pentru fiecare gaz enumerat în anexa I sau anexa II la Regulamentul (UE) nr. 517/2014. Cantitățile de amestecuri care conțin aceste substanțe introduse pe piață se raportează, de asemenea, indicându-se cantitățile utilizate în compoziția amestecurilor respective provenite din alte surse decât producția proprie.

                     INFORMAȚII DE COMUNICAT

                     COMENTARII

                  1A

                  Cantitatea totală produsă de instalații din Uniune

                  1B

                              —

                              cantitatea produsă de instalații din Uniune constând din subproduse recuperate sau produse nedorite atunci când subprodusele sau produsele respective au fost distruse în instalații înainte de introducerea pe piață

                  Rapoartele cu privire la cantitățile totale distruse provenind de la producători care efectuează distrugeri se completează în secțiunea 8 a raportului.

                  1C

                              —

                              cantitatea produsă de instalații din Uniune constând din subproduse recuperate sau produse nedorite atunci când subprodusele sau produsele respective au fost predate altor instalații în vederea distrugerii și nu au fost introduse anterior pe piață

                  Trebuie identificată întreprinderea care a efectuat distrugerea.

                     CANTITĂȚI CALCULATE AUTOMAT

                  1D

                  Cantitatea totală a producției proprii distruse care nu a fost introdusă pe piață anterior

                  1D = 1B + 1C

                  1E

                  Producția disponibilă pentru vânzare

                  1E = 1A – 1D

         Secțiunea 2:   A se completa de către importatorii de gaze — Articolul 19 alineatul (1) din Regulamentul (UE) nr. 517/2014 și punctul 2 litera (a) din anexa VII la Regulamentul (UE) nr. 517/2014

      Se aplică pentru prima dată raportării privind activitățile desfășurate în 2014 (până la 31 martie 2015 cel târziu).
      Cantitățile se raportează în tone metrice cu o precizie de trei zecimale, separat pentru fiecare gaz enumerat în anexa I sau anexa II la Regulamentul (UE) nr. 517/2014, pentru amestecurile care conțin cel puțin unul dintre aceste gaze sau pentru fiecare gaz sau amestec conținut în poliolii preamestecați importați.
      Numai importurile vrac se raportează aici, inclusiv cantitățile transportate cu echipamente destinate încărcării respectivelor echipamente după import, dar nu și cantitățile conținute în echipamente. Importurile de gaze conținute în produse sau echipamente se raportează în secțiunea 11. Trebuie raportate toate importurile, cu excepția importurilor pentru tranzitul pe teritoriul vamal al Uniunii sau a importurilor supuse altor proceduri care permit o circulație temporară a mărfurilor pe teritoriul vamal, cu condiția ca, în acest caz, bunurile să nu rămână mai mult de 45 de zile pe teritoriul vamal.

                     INFORMAȚII DE COMUNICAT

                     COMENTARII

                  2A

                  Cantitatea importată în Uniune

         Secțiunea 3:   A se completa de către exportatorii de gaze — Articolul 19 alineatele (1) și (2) din Regulamentul (UE) nr. 517/2014 și punctul 3 literele (a) și (b) din anexa VII la Regulamentul (UE) nr. 517/2014

      Se aplică pentru prima dată raportării privind activitățile desfășurate în 2014 (până la 31 martie 2015 cel târziu).
      Cantitățile se raportează în tone metrice cu o precizie de trei zecimale, separat pentru fiecare gaz enumerat în anexa I sau anexa II la Regulamentul (UE) nr. 517/2014, pentru amestecurile care conțin cel puțin unul dintre aceste gaze sau pentru fiecare gaz sau amestec conținut în poliolii preamestecați exportați.
      Numai exporturile de gaze în vrac, inclusiv cantitățile transportate cu echipamente destinate încărcării respectivelor echipamente după export, trebuie raportate în această secțiune.
      Cantitățile din producția proprie sau din importuri proprii furnizate altor întreprinderi din Uniune în vederea exportului direct se raportează în secțiunea 5.

                     INFORMAȚII DE COMUNICAT

                     COMENTARII

                  3A

                  Cantități totale exportate din Uniune

                  3B

                  Cantități exportate din producția proprie sau din importuri proprii

                     CANTITĂȚI CALCULATE AUTOMAT

                  3C

                  Cantitate exportată achiziționată de la alte întreprinderi din Uniune

                  3C = 3A – 3B

                     INFORMAȚII DE COMUNICAT

                  3D

                  Cantitate exportată în vederea reciclării

                  3E

                  Cantitate exportată în vederea regenerării

                  3F

                  Cantitate exportată în vederea distrugerii

         Secțiunea 4:   A se completa de către producătorii și importatorii de gaze — Articolul 19 alineatul (1) din Regulamentul (UE) nr. 517/2014 și punctele 1 litera (d), 2 litera (b) și 2 litera (d) din anexa VII la Regulamentul (UE) nr. 517/2014

      Se aplică pentru prima dată raportării privind activitățile desfășurate în 2014 (până la 31 martie 2015 cel târziu).
      Cantitățile se raportează în tone metrice cu o precizie de trei zecimale, separat pentru fiecare gaz enumerat în anexa I sau anexa II la Regulamentul (UE) nr. 517/2014 sau pentru amestecuri care conțin cel puțin unul dintre aceste gaze sau pentru fiecare gaz sau amestec conținut în poliolii preamestecați.

                     INFORMAȚII DE COMUNICAT

                     COMENTARII

                  4A

                  Total stocuri la 1 ianuarie

                  4B

                              —

                              din care: stocuri la 1 ianuarie formate din cantități provenind din importuri sau din producția proprie

                  4C

                              —

                              din care: stocuri la 1 ianuarie formate din cantități provenind din importuri sau din producția proprie, care nu au fost anterior introduse pe piață

                  În special producția proprie nevândută și importurile care nu au fost puse în circulație liberă

                     CANTITĂȚI CALCULATE AUTOMAT

                  4D

                              —

                              din care: stocuri la 1 ianuarie formate din cantități provenind din importuri sau din producția proprie, care au fost anterior introduse pe piață

                  În special importurile proprii puse în liberă circulație
                  4D = 4B – 4C

                  4E

                  Alte stocuri la 1 ianuarie

                  În special cantități provenind din achiziții efectuate în interiorul Uniunii
                  4E = 4A – 4B

                     INFORMAȚII DE COMUNICAT

                  4F

                  Total stocuri la 31 decembrie

                  4G

                              —

                              din care: stocuri la 31 decembrie formate din cantități provenind din import sau din producția proprie

                  4H

                              —

                              din care: stocuri la 31 decembrie formate din cantități provenind din import sau din producția proprie, care nu au fost anterior introduse pe piață

                  În special, propria producție nevândută și importurile proprii care nu au fost puse în liberă circulație

                     CANTITĂȚI CALCULATE AUTOMAT

                  4I

                              —

                              din care: stocuri la 31 decembrie formate din cantități provenind din import sau din producția proprie, care au fost anterior introduse pe piață

                  În special importuri proprii puse în liberă circulație
                  4I = 4G – 4H

                  4J

                              —

                              din care: alte stocuri la 31 decembrie

                  În special cantități provenind din achizițiile efectuate în interiorul Uniunii
                  4J = 4F – 4G

                     INFORMAȚII DE COMUNICAT

                  4 K

                  Cantitatea regenerată de întreprindere

                  4L

                  Cantitatea reciclată de întreprindere

                     CANTITĂȚI CALCULATE AUTOMAT

                  4M

                  Cantitatea totală introdusă efectiv pe piață

                  4M = 1E + 2A – 3B + 4C – 4H

         Secțiunea 5:   Cantități pentru utilizări exceptate în baza articolului 15 alineatul (2), de completat de către producători și importatori de hidrofluorcarburi — Articolul 19 alineatele (1), (2), (3) și (4) din Regulamentul (UE) nr. 517/2014 și punctele 1 litera (b) și 2 litera (a) din anexa VII la Regulamentul (UE) nr. 517/2014

      Se aplică pentru prima dată raportării privind activitățile desfășurate în 2014 (până la 31 martie 2015 cel târziu).
      Cantitățile se raportează în tone metrice cu o precizie de trei zecimale, separat pentru fiecare hidrofluorcarbură (pentru gazele enumerate în secțiunea 1 de la anexa I la Regulamentul (UE) nr. 517/2014, pentru amestecurile sau pentru poliolii preamestecați care conțin cel puțin unul dintre aceste gaze).

                     INFORMAȚII DE COMUNICAT

                     COMENTARII

                  5A

                  Cantități importate în Uniune pentru a fi distruse

                  Trebuie indicate întreprinderile care efectuează distrugerea.
                  Rapoartele privind cantitățile totale distruse provenind de la importatori care efectuează ei înșiși distrugerea se completează în secțiunea 8 a raportului.

                  5B

                  Cantitatea utilizată de un producător sau importator în aplicații cu intermediari de sinteză sau furnizate direct întreprinderilor de către un producător sau importator pentru utilizarea în aplicații cu intermediari de sinteză

                  Trebuie indicate întreprinderea (întreprinderile) care utilizează intermediari de sinteză.
                  Rapoartele privind utilizarea intermediarilor de sinteză provenind de la producători sau importatori care sunt și utilizatori de intermediari de sinteză se completează în secțiunea 7.

                  5C

                  Cantitatea furnizată direct întreprinderilor pentru export în afara Uniunii, în cazul în care cantitățile respective nu au fost ulterior puse la dispoziția unei alte părți din Uniune înainte de export
                  Pe bază de voluntariat, cantitățile furnizate direct către întreprinderi pentru fabricarea de echipamente în Uniune, în cazul în care aceste echipamente sunt ulterior exportate direct în afara Uniunii

                  Trebuie indicate întreprinderile exportatoare. Trebuie furnizate documentele de verificare.
                  Numai hidrofluorcarburile vrac trebuie raportate, nu și cantitățile conținute în produse sau echipamente.
                  Pot fi furnizate în scop informativ date privind producția de echipamente care sunt exportate direct, indicându-se producătorul echipamentului și cantitățile care au fost exportate.

                  5D

                  Cantitatea furnizată direct pentru utilizarea în echipamente militare

                  Trebuie indicată întreprinderea care primește cantitatea destinată utilizării în echipamente militare.

                  5E

                  Cantitatea furnizată direct unei întreprinderi care o utilizează la corodarea materialelor semiconductoare sau la curățarea camerelor de depunere chimică în faza de vapori în sectorul producției de semiconductori

                  Trebuie indicat fabricantul de semiconductori destinatar.

                  5F

                  Cantitatea furnizată direct unei întreprinderi producătoare de inhalatoare cu doze exacte pentru distribuirea de ingrediente farmaceutice

                  Trebuie indicat producătorul destinatar de inhalatoare cu doze exacte pentru distribuirea de ingrediente farmaceutice.

         Secțiunea 6:   Categorii de aplicații ale gazelor destinate pieței UE, de completat de către producătorii și importatorii de gaze — Articolul 19 alineatele (1) și (2) din Regulamentul (UE) nr. 517/2014 și punctele 1 litera (a) și 2 litera (a) din anexa VII la Regulamentul (UE) nr. 517/2014

      Se aplică pentru prima dată raportării privind activitățile desfășurate în 2014 (până la 31 martie 2015 cel târziu).
      Cantitățile se raportează în tone metrice cu o precizie de trei zecimale, separat pentru fiecare gaz enumerat în anexa I sau anexa II la Regulamentul (UE) nr. 517/2014 sau pentru amestecurile care conțin cel puțin unul dintre aceste gaze.

                     INFORMAȚII DE COMUNICAT

                     COMENTARII

                  6A

                  Export

                  Pentru hidrofluorcarburi, cantitatea raportată aici [6A] este mai mare sau egală cu cea raportată la secțiunea 5 ca fiind furnizată direct întreprinderilor pentru export în afara Uniunii, în cazul în care cantitățile respective nu au fost puse la dispoziția niciunei alte părți din Uniune, înainte de export [5C].

                  6B

                  Distrugere

                  Pentru hidrofluorcarburi, cantitatea raportată aici [6B] este mai mare sau egală cu cea raportată la secțiunea 5 ca fiind importată în Uniune pentru a fi distrusă [5A].

                  6C

                  Echipamente militare

                  Pentru hidrofluorcarburi, cantitatea raportată aici [6C] este mai mare sau egală cu cea raportată în secțiunea 5 ca fiind furnizată direct pentru utilizarea în echipamente militare [5D].

                  6D

                  Refrigerare, climatizare și încălzire

                  6E

                  Alte fluide termice (transfer de căldură)

                  6F

                  Producția de spume

                  6G

                  Producția de polioli preamestecați

                  6H

                  Protecția contra incendiilor

                  6I

                  Aerosoli — inhalatoare cu doze exacte

                  Pentru hidrofluorcarburi, cantitatea raportată aici [6I] este mai mare sau egală cu cea raportată la secțiunea 5 ca fiind furnizată în mod direct unei întreprinderi care produce inhalatoare cu doze exacte pentru distribuirea de ingrediente farmaceutice [5F].

                  6J

                  Aerosoli — alte utilizări

                  6K

                  Solvenți

                  6L

                  Intermediari de sinteză

                  Pentru hidrofluorcarburi, cantitatea raportată aici [6L] este mai mare sau egală cu cea raportată la secțiunea 5 ca fiind utilizată de un producător în aplicații cu intermediari de sinteză sau furnizată direct unor întreprinderi de către un producător sau un importator, în vederea utilizării în aplicații cu intermediari de sinteză [5B].

                  6M

                  Producția de semiconductori

                  Pentru hidrofluorcarburi, valoarea raportată aici [6M] este mai mare sau egală cu cea raportată la secțiunea 5 ca fiind furnizată direct către o întreprindere care o utilizează la corodarea materialelor semiconductoare sau la curățarea camerelor de depunere chimică în faza de vapori în sectorul producției de semiconductori [5E].

                  6N

                  Producția de energie fotovoltaică

                  6O

                  Fabricarea altor produse electronice

                  6P

                  Întrerupătoare electrice

                  6Q

                  Acceleratoare de particule

                  6R

                  Operațiuni de turnare sub presiune a magneziului

                  6S

                  Anesteziologie

                  6T

                  Alte aplicații sau aplicații necunoscute

                  Trebuie indicate orice alte aplicații, iar aplicațiile necunoscute trebuie explicate de către raportor.

                  6U

                  Scurgeri în timpul depozitării, transportului sau transferului

                  6V

                  Ajustări contabile

                  În cazul în care sunt raportate astfel de cantități, trebuie furnizată o explicație.

                     CALCULE GENERATE AUTOMAT PRIVIND CANTITĂȚILE

                  6W

                  Cantitățile totale pentru categoriile de aplicații

                  6W = 6A + 6B + 6C + 6D + 6E + 6F + 6G + 6H + 6I + 6J + 6K + 6L + 6M + 6N + 6O + 6P + 6Q + 6R + 6S + 6T + 6U + 6V
                  Dacă datele sunt raportate corect, cantitățile totale pentru categoriile de aplicații [6W] vor corespunde cantității totale furnizate pe piața Uniunii [6X].

                  6X

                  Cantitatea totală furnizată pe piața Uniunii

                  6X = 1E + 2A – 3B + 4B – 4G + 4K

         Secțiunea 7:   A se completa de către importatorii de gaze — Articolul 19 alineatul (3) din Regulamentul (UE) nr. 517/2014 și punctul 5 din anexa VII la Regulamentul (UE) nr. 517/2014

      Se aplică pentru prima dată raportării privind activitățile desfășurate în 2014 (până la 31 martie 2015 cel târziu).
      Cantitățile se raportează în tone metrice cu o precizie de trei zecimale, separat pentru fiecare gaz enumerat în anexa I sau anexa II la Regulamentul (UE) nr. 517/2014 sau pentru amestecurile care conțin cel puțin unul dintre aceste gaze.
      Numai cantitățile utilizate efectiv ca intermediari de sinteză se raportează aici.
      În cazul în care hidrofluorcarburile (gaze enumerate la secțiunea 1 din anexa I la Regulamentul (UE) nr. 517/2014 sau amestecurile care conțin cel puțin unul dintre aceste gaze) au fost produse sau importate de către întreprinderi care le utilizează ca intermediari de sinteză, cantitățile utilizate se raportează, de asemenea, la secțiunea 5. În cazul în care întreprinderea a produs sau a importat aceste gaze și le-a vândut ulterior altor întreprinderi, pentru utilizarea ca intermediari de sinteză, cantitățile furnizate se raportează numai la secțiunea 5, indicându-se întreprinderea care a utilizat intermediarii de sinteză.

                     INFORMAȚII DE COMUNICAT

                     COMENTARII

                  7A

                  Cantitatea utilizată ca intermediari de sinteză de către întreprindere

         Secțiunea 8:   A se completa de către importatorii care au distrus gazele — Articolul 19 alineatul (2) din Regulamentul (UE) nr. 517/2014 și punctul 4 din anexa VII la Regulamentul (UE) nr. 517/2014

      Se aplică pentru prima dată raportării privind activitățile desfășurate în 2014 (până la 31 martie 2015 cel târziu).
      Cantitățile se raportează în tone metrice cu o precizie de trei zecimale, separat pentru fiecare gaz fluorurat cu efect de seră enumerat în anexa I sau anexa II la Regulamentul (UE) nr. 517/2014 sau pentru fiecare amestec care conține cel puțin unul dintre aceste gaze.
      Trebuie raportat totalul cantităților distruse chiar de către întreprinderea raportoare. Întreprinderile care sunt producători prezintă, de asemenea, la secțiunea 1, un raport privind cantitățile din propria producție care au fost distruse.
      Întreprinderile care sunt importatori de hidrofluorcarburi (gazele enumerate la secțiunea 1 din anexa I la Regulamentul (UE) nr. 517/2014 sau amestecurile care conțin cel puțin unul dintre aceste gaze) raportează, la secțiunea 5, cantitățile provenind din importuri care au fost distruse.
      Cantitățile trimise altor întreprinderi din UE în vederea distrugerii nu trebuie să fie raportate aici. Cantitățile exportate în afara UE în vederea distrugerii sunt raportate la 3F.

                     INFORMAȚII DE COMUNICAT

                     COMENTARII

                  8A

                  Cantitatea distrusă de societatea raportoare prin combustie la temperatură ridicată

                  8B

                  Cantitatea distrusă de societatea raportoare prin desorbție termică

                  8C

                  Cantitatea distrusă de societatea raportoare prin utilizarea altor tehnologii

                  Trebuie indicate tehnologiile de distrugere utilizate.

                     CANTITĂȚI CALCULATE AUTOMAT

                  8D

                  Cantitatea totală distrusă de întreprindere

                  8D = 8A + 8B + 8C

                     INFORMAȚII DE COMUNICAT

                  8E

                  Stocuri care, la 1 ianuarie, așteaptă să fie distruse

                  8F

                  Stocuri destinate distrugerii care, la 31 decembrie, așteaptă să fie distruse

         Secțiunea 9:   A se completa de către producători sau importatori care au autorizat utilizarea unei cote de hidrofluorcarburi de către întreprinderi care introduc pe piață echipamente de refrigerare, de climatizare și de pompe de căldură încărcate cu hidrofluorcarburi — Articolul 19 alineatul (1) din Regulamentul (UE) nr. 517/2014 și punctele 1 litera (e) și 2 litera (c) din anexa VII la Regulamentul (UE) nr. 517/2014

      Se aplică pentru prima dată raportării cu privire la activitățile desfășurate în 2015 (până la 31 martie 2016 cel târziu).
      Cantitățile se raportează în tone de echivalent CO2 cu o precizie de până la o tonă de echivalent CO2, fără a face distincție între diferitele hidrofluorcarburi.
      Se raportează numai autorizațiile eliberate în cursul anului calendaristic în care este prezentat raportul.

                     INFORMAȚII DE COMUNICAT

                     COMENTARII

                  9A

                  Cantitățile supuse unor autorizații de utilizare a unei cote acordate producătorilor sau importatorilor de echipamente preîncărcate în temeiul articolului 18 alineatul (2) din Regulamentul (UE) nr. 517/2014

                  Trebuie indicată întreprinderea care beneficiază de autorizație.

         Secțiunea 10:   A se completa de către întreprinderile care au primit cota lor exclusiv pe baza unei declarații în temeiul articolului 16 alineatul (2) din Regulamentul (UE) nr. 517/2014 și care au autorizat utilizarea unei cote de hidrofluorcarburi de către întreprinderi care introduc pe piață echipamente de refrigerare, de climatizare și de pompe de căldură încărcate cu hidrofluorcarburi în temeiul articolului 18 alineatul (2) al doilea paragraf din Regulamentul (UE) nr. 517/2014 — Articolul 19 alineatul (1) din Regulamentul (UE) nr. 517/2014 și punctele 1 litera (e) și 2 litera (c) din anexa VII la Regulamentul (UE) nr. 517/2014

      Se aplică pentru prima dată raportării cu privire la activitățile desfășurate în 2015 (până la 31 martie 2016 cel târziu).
      Cantitățile se raportează în tone metrice cu o precizie de trei zecimale, separat pentru fiecare hidrofluorcarbură (gazele enumerate la secțiunea 1 din anexa I la Regulamentul (UE) nr. 517/2014 sau amestecurile care conțin cel puțin unul dintre aceste gaze).
      La această secțiune se raportează toate livrările de hidrofluorcarburi legate de autorizațiile emise în cursul anului calendaristic în care este prezentat raportul, așa cum au fost raportate la secțiunea 9. Aceste informații sunt necesare pentru a verifica conformitatea cu articolul 18 alineatul (2) din Regulamentul (UE) nr. 517/2014.

                     INFORMAȚII DE COMUNICAT

                     COMENTARII

                  10A

                  Cantitatea de gaz furnizată întreprinderilor cărora le-au fost eliberate autorizații pentru introducerea pe piață a echipamentelor de refrigerare, de climatizare și de pompe de căldură încărcate cu hidrofluorcarburi.

                  Trebuie indicate întreprinderile destinatare.
                  Odată cu raportul, întreprinderile trebuie să prezinte dovezi suplimentare pentru toate livrările fizice raportate aici (de exemplu, facturi).

         Secțiunea 11:   A se completa de către întreprinderi care au introdus pe piață gaze conținute în produse sau echipamente, în conformitate cu articolul 19 alineatul (4) din Regulamentul 517/2014 — Articolul 19 alineatul (4) din Regulamentul (UE) nr. 517/2014 și punctul 6 din anexa VII la Regulamentul (UE) nr. 517/2014

      Se aplică pentru prima dată raportării privind activitățile desfășurate în 2014 (până la 31 martie 2015 cel târziu).
      Cantitățile de gaze fluorurate cu efect de seră enumerate în anexa I sau anexa II la Regulamentul (UE) nr. 517/2014 sau amestecurile care conțin cel puțin unul dintre aceste gaze conținute în produse și echipamente se raportează în tone metrice cu o precizie de trei zecimale, în funcție de categorie. În plus față de cantitatea totală de gaze, se raportează numărul de unități pe categorii, cu excepția cazului în care se prevede altfel.
      Producătorii de produse sau echipamente fabricate în Uniune nu raportează cu privire la produse și echipamente în cazul în care gazele conținute au fost anterior importate sau produse în Uniune. În cazul în care un producător produce gaze în vrac în Uniune în vederea utilizării lor în Uniune pentru fabricarea produselor și echipamentelor sale, raportarea sa cu privire la producție (secțiunea 1) ar acoperi și cantitățile de gaze relevante, astfel încât aceste cantități nu se raportează în această secțiune.
      Importatorii de produse sau echipamente care conțin un gaz fluorurat cu efect de seră din cele enumerate în anexa I sau II la Regulamentul (UE) nr. 517/2014 prezintă un raport privind toate importurile cu conținut de gaz eliberate de vamă pentru punerea în liberă circulație în Uniune. Importurile de polioli preamestecați nu se raportează în această secțiune, ci în secțiunea 2. În cazul în care hidrofluorcarburile (gazele enumerate în secțiunea 1 din anexa I la Regulamentul (UE) nr. 517/2014 sau amestecurile care conțin cel puțin unul dintre aceste gaze) conținute în echipamente de refrigerare, de climatizare sau de pompe de căldură care anterior au fost exportate din Uniune și au fost supuse limitării cotelor de hidrofluorcarburi pentru introducerea pe piață, aceste informații se raportează în secțiunea 12 pentru a dovedi conformitatea cu articolul 14 din Regulamentul (UE) nr. 517/2014.
      Categoriile de produse sau echipamente enumerate mai jos includ componente destinate categoriilor de produse sau echipamente specificate.
      Termenul „proiectare directă” se referă în special la sisteme aer-aer, apă-aer și saramură-aer; Termenul „proiectare indirectă” se referă în special la sisteme aer-apă, apă-apă, saramură-apă, inclusiv la pompele de căldură hidronice.

                     CANTITĂȚI CALCULATE AUTOMAT

                     COMENTARII

                  11A

                  Echipamente staționare de încălzire sau de răcire pentru confort

                  11A = 11A1 + 11A2 + 11A3 + 11A4 + 11A5 + 11A6 + 11A7 + 11A8 + 11A9 + 11A10 + 11A11 + 11A12 + 11A13 + 11A14

                     INFORMAȚII DE COMUNICAT

                  11A1

                  Echipamente staționare de încălzire/răcire pentru confort, proiectare directă: unități mobile de sine stătătoare/monobloc

                  11A2

                  Echipamente staționare de încălzire/răcire pentru confort, proiectare directă: unități de sine stătătoare/monobloc de acoperiș

                  11A3

                  Echipamente staționare de încălzire/răcire pentru confort, proiectare directă: unități de sine stătătoare/monobloc de alt tip

                  Trebuie indicat tipul de echipament.

                  11A4

                  Echipamente staționare de încălzire/răcire pentru confort, proiectare directă: unități monosplit încărcate cu cel puțin 3 kilograme de agent frigorific

                  11A5

                  Echipamente staționare de încălzire/răcire pentru confort, proiectare directă: unități monosplit încărcate cu mai puțin de 3 kilograme de agent frigorific

                  11A6

                  Echipamente staționare de încălzire/răcire pentru confort, proiectare directă: unități multisplit

                  11A7

                  Echipamente staționare de încălzire/răcire pentru confort, proiectare directă: unități de sine stătătoare/monobloc pentru uz casnic

                  11A8

                  Echipamente staționare de încălzire/răcire pentru confort, proiectare indirectă: unități de sine stătătoare/monobloc pentru uz comercial sau industrial

                  11A9

                  Echipamente staționare de încălzire/răcire pentru confort, proiectare indirectă: unități de sine stătătoare/monobloc pentru altă utilizare

                  Trebuie indicat tipul de utilizare.

                  11A10

                  Echipamente staționare de încălzire/răcire pentru confort, proiectare indirectă: unități de tip split pentru uz casnic

                  11A11

                  Echipamente staționare de încălzire/răcire pentru confort, proiectare indirectă: unități de tip split pentru uz comercial sau industrial

                  11A12

                  Echipamente staționare de încălzire/răcire pentru confort, proiectare indirectă: unități de tip split pentru altă utilizare

                  Trebuie indicat tipul de utilizare.

                  11A13

                  Echipamente staționare de încălzire/răcire pentru confort, proiectare directă și indirectă: unități de sine stătătoare/monobloc

                  11A14

                  Echipamente staționare de încălzire/răcire pentru confort, proiectare directă și indirectă: unități de tip split

                     CANTITĂȚI CALCULATE AUTOMAT

                  11B

                  Echipamente staționare de refrigerare

                  11B = 11B1 + 11B2 + 11B3 + 11B4 + 11B5 + 11B6 + 11B7 + 11B8 + 11B9 + 11B10 + 11B11 + 11B12 + 11B13 + 11B14

                     INFORMAȚII DE COMUNICAT

                  11B1

                  Echipamente staționare de refrigerare, proiectare directă: unități de sine stătătoare/monobloc pentru uz casnic

                  11B2

                  Echipamente staționare de refrigerare, proiectare directă: unități de sine stătătoare/monobloc pentru uz comercial sau industrial

                  11B3

                  Echipamente staționare de refrigerare, proiectare directă: unități de sine stătătoare/monobloc pentru altă utilizare

                  Trebuie indicat tipul de utilizare.

                  11B4

                  Echipamente staționare de refrigerare, proiectare directă: unități de tip split pentru uz comercial sau industrial

                  11B5

                  Echipamente staționare de refrigerare, proiectare directă: unități de tip split pentru altă utilizare

                  Trebuie indicat tipul de utilizare.

                  11B6

                  Echipamente staționare de refrigerare, proiectare indirectă: unități de sine stătătoare/monobloc pentru uz comercial sau industrial

                  11B7

                  Echipamente staționare de refrigerare, proiectare indirectă: unități de sine stătătoare/monobloc pentru altă utilizare

                  Trebuie indicat tipul de utilizare.

                  11B8

                  Echipamente staționare de refrigerare, proiectare indirectă: unități de tip split pentru uz comercial sau industrial

                  11B9

                  Echipamente staționare de refrigerare, proiectare indirectă: unități de tip split pentru altă utilizare

                  Trebuie indicat tipul de utilizare.

                  11B10

                  Echipamente staționare de refrigerare, proiectare directă și indirectă: unități de sine stătătoare/monobloc

                  11B11

                  Echipamente staționare de refrigerare, proiectare directă și indirectă: unități de tip split

                  11B12

                  Echipamente staționare de încălzire/răcire de procesare, proiectare directă

                  11B13

                  Echipamente staționare de încălzire/răcire de procesare, proiectare indirectă

                  11B14

                  Echipamente staționare de încălzire/răcire de procesare, proiectare directă și indirectă

                  11C

                  Uscătoare de rufe cu pompă de căldură

                     CANTITĂȚI CALCULATE AUTOMAT

                  11D

                  Echipamente staționare de încălzire/climatizare, inclusiv pompe cu căldură, precum și echipamente de refrigerare (HACR) pentru orice alte scopuri

                  11D = 11D1 + 11D2 + 11D3

                     INFORMAȚII DE COMUNICAT

                  11D1

                  Echipamente HACR staționare pentru orice alte scopuri, proiectare directă

                  Trebuie să se indice tipul de echipament și scopul.

                  11D2

                  Echipamente HACR staționare pentru orice alte scopuri, proiectare indirectă

                  Trebuie să se indice tipul de echipament și scopul.

                  11D3

                  Echipamente HACR staționare pentru orice alte scopuri, proiectare directă și indirectă

                  Trebuie să se indice tipul de echipament și scopul.

                     CANTITĂȚI CALCULATE AUTOMAT

                  11E

                  Echipamente mobile de refrigerare

                  11E = 11E1 + 11E2 + 11E3 + 11E4

                     INFORMAȚII DE COMUNICAT

                  11E1

                  Echipamente mobile de refrigerare pentru vehicule utilitare ușoare frigorifice (de exemplu, camionete)

                  11E2

                  Echipamente mobile de refrigerare pentru vehicule utilitare grele frigorifice (inclusiv camioane și remorci)

                  11E3

                  Echipamente mobile de refrigerare pentru nave frigorifice

                  11E4

                  Orice alte echipamente mobile de refrigerare

                  Trebuie indicat tipul de echipament.

                     CANTITĂȚI CALCULATE AUTOMAT

                  11F

                  Echipamente mobile de climatizare

                  11F = 11F1 + 11F2 + 11F3 + 11F4 + 11F5 + 11F6 + 11F7 + 11F8 + 11F9

                     INFORMAȚII DE COMUNICAT

                  11F1

                  Echipamente mobile de climatizare pentru autoturisme

                  11F2

                  Echipamente mobile de climatizare pentru autobuze

                  11F3

                  Echipamente mobile de climatizare pentru camionete (vehicule utilitare ușoare)

                  11F4

                  Echipamente mobile de climatizare pentru camioane și remorci (vehicule grele)

                  11F5

                  Echipamente mobile de climatizare pentru vehicule și utilaje din agricultură, silvicultură și construcții

                  11F6

                  Echipamente mobile de climatizare pentru vehicule feroviare

                  11F7

                  Echipamente mobile de climatizare pentru nave

                  11F8

                  Echipamente mobile de climatizare pentru aeronave și elicoptere

                  11F9

                  Orice alte echipamente mobile de climatizare

                  Trebuie indicat tipul de echipament.

                     CANTITĂȚI CALCULATE AUTOMAT

                     11G

                     Echipamente de refrigerare totală, de climatizare sau de pompe de încălzire

                     11G = 11A + 11B + 11C + 11D + 11E + 11F

                  11H

                  Produse din spumă

                  11H = 11H1 + 11H2 + 11H3 + 11H4

                     INFORMAȚII DE COMUNICAT

                  11H1

                  Plăci izolatoare din polistiren extrudat

                  Cantitățile de plăci din polistiren extrudat se raportează în metri cubi (alături de cantitățile de gaze fluorurate conținute, exprimate în tone metrice)

                  11H2

                  Plăci izolatoare din poliuretan

                  Cantitățile de plăci din poliuretan se raportează în metri cubi (alături de cantitățile de gaze fluorurate conținute, exprimate în tone metrice)

                  11H3

                  Spumă unicomponent

                  Unitatea de măsură poate fi numărul de tuburi de spumă unicomponent (alături de cantitățile de gaze fluorurate conținute, exprimate în tone metrice)

                  11H4

                  Alte produse din spumă

                  Trebuie indicate categoriile de produse.
                  Importurile de polioli preamestecați (de exemplu, în sisteme/containere din spumă) nu se raportează aici, ci mai degrabă la secțiunea 2.
                  Cantitățile de produse din spumă se raportează în metri cubi, în tone metrice sau în unități de produse/echipamente (alături de cantitățile de gaze fluorurate conținute, exprimate în tone metrice)

                  11I

                  Echipamente de protecție împotriva incendiilor (inclusiv sisteme încorporate în vehicule)

                  11J

                  Aerosoli medicali sau farmaceutici

                  11K

                  Aerosoli nemedicali

                  11L

                  Echipamente medicale (cu excepția aerosolilor)

                  11M

                  Echipamente de comutare pentru transmiterea și distribuția de energie electrică

                  11N

                  Alte echipamente de transmitere și distribuție a energiei electrice

                  11O

                  Acceleratoare de particule

                  11P

                  Alte produse și echipamente care conțin gaze enumerate în anexa I sau în anexa II la Regulamentul (UE) nr. 517/2014

                  Trebuie indicat produsul sau categoria/categoriile de echipamente.
                  Unitatea de măsură poate fi volumul, greutatea sau numărul de unități de produse/echipamente.
                  (alături de cantitățile de gaze fluorurate conținute, exprimate în tone metrice)

                     CANTITĂȚI CALCULATE AUTOMAT

                  11Q

                  Totalul produselor și echipamentelor care conțin gazele fluorurate enumerate în anexa I sau în anexa II la Regulamentul (UE) nr. 517/2014

                  11Q = 11G + 11H + 11I + 11J + 11K + 11L + 11M + 11N + 11O + 11P

         Secțiunea 12:   A se completa de către importatorii de echipamente de refrigerare, de climatizare și de pompe de căldură încărcate cu hidrofluorcarburi, în cazul în care hidrofluorcarburile conținute în echipamentele importate fuseseră anterior exportate din Uniune și achiziționate de către producători de echipamente direct de la întreprinderea exportatoare și supuse limitării cotelor de hidrofluorcarburi pentru introducerea pe piața Uniunii — Articolul 19 alineatul (5) din Regulamentul (UE) nr. 517/2014 și punctul 6 din anexa VII la Regulamentul (UE) nr. 517/2014

      Se aplică pentru prima dată raportării privind activitățile desfășurate în 2017 (până la 31 martie 2018 cel târziu).
      Cantitățile se raportează în tone metrice cu o precizie de trei zecimale, separat pentru fiecare hidrofluorcarbură (gazele enumerate în secțiunea 1 din anexa I la Regulamentul (UE) nr. 517/2014 sau amestecuri care conțin cel puțin unul dintre aceste gaze).

                     INFORMAȚII DE COMUNICAT

                     COMENTARII

                  12A

                  Cantitatea de hidrofluorcarburi încărcate în echipamentele importate pentru care hidrofluorcarburile au fost anterior exportate din Uniune și care au făcut obiectul limitării cotelor de hidrofluorcarburi pentru introducerea pe piața Uniunii

                  Trebuie indicate întreprinderea/întreprinderile exportatoare și anul/anii de export.

         Secțiunea 13:   A se completa de către importatorii de echipamente de refrigerare, de climatizare și de pompe de căldură încărcate cu hidrofluorcarburi, dacă hidrofluorcarburile conținute în echipamente sunt contabilizate în sistemul de cote prin utilizarea autorizațiilor — Articolul 19 alineatul (5) din Regulamentul (UE) nr. 517/2014 și punctul 6 din anexa VII la Regulamentul (UE) nr. 517/2014

      Se aplică pentru prima dată raportării cu privire la activitățile desfășurate în 2017 (până la 31 martie 2018 cel târziu).
      Cantitățile se raportează în tone de echivalent CO2 cu o precizie de până la o tonă de echivalent CO2, fără a face distincție între diferitele hidrofluorcarburi (gazele enumerate în secțiunea 1 din anexa I la Regulamentul (UE) nr. 517/2014 sau amestecuri care conțin cel puțin unul dintre aceste gaze).
      Întreprinderile trebuie să declare toate autorizațiile primite pentru utilizarea cotelor de hidrofluorcarburi care acoperă introducerea pe piață a hidrofluorcarburilor conținute în echipamente de refrigerare, de climatizare sau de pompe de căldură, în cursul anului calendaristic la care se referă raportul.

                     INFORMAȚII DE COMUNICAT

                     NOTE

                  13A

                  Cantitățile care fac obiectul unor autorizații de utilizare a cotelor de hidrofluorcarburi primite în conformitate cu articolul 18 alineatul (2) din Regulamentul (UE) nr. 517/2014

                  Trebuie indicată întreprinderea/întreprinderile care acordă autorizația, precum și anul în care s-a eliberat autorizația.


title: Regulamentul de punere în aplicare (UE) 2017/408 al Comisiei din 8 martie 2017 de aprobare a substanței active cu risc redus virusul mozaic pepino, izolat cu virulență ușoară VC1, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE. )

text:
                  9.3.2017

                  RO

                  Jurnalul Oficial al Uniunii Europene

                  L 63/91

            REGULAMENTUL DE PUNERE ÎN APLICARE (UE) 2017/408 AL COMISIEI
      din 8 martie 2017
      de aprobare a substanței active cu risc redus virusul mozaic pepino, izolat cu virulență ușoară VC1, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 22 alineatul (1) coroborat cu articolul 13 alineatul (2),
      întrucât:

                  (1)

                  În conformitate cu articolul 7 alineatul (1) din Regulamentul (CE) nr. 1107/2009, la 2 decembrie 2013, Țările de Jos au primit, din partea societății Valto BV, o cerere de aprobare a substanței active virusul mozaic pepino, izolat cu virulență ușoară VC1. În conformitate cu articolul 9 alineatul (3) din regulamentul respectiv, la 30 iunie 2014, Țările de Jos, în calitate de stat membru raportor, au notificat solicitantul, celelalte state membre, Comisia și Autoritatea Europeană pentru Siguranța Alimentară (denumită în continuare „autoritatea”) cu privire la admisibilitatea cererii.

                  (2)

                  La 10 noiembrie 2015, statul membru raportor a transmis un proiect de raport de evaluare Comisiei, cu o copie către autoritate, în care s-a evaluat dacă este de așteptat ca substanța activă în cauză să îndeplinească criteriile de aprobare prevăzute la articolul 4 din Regulamentul (CE) nr. 1107/2009.

                  (3)

                  Autoritatea s-a conformat articolului 12 alineatul (1) din Regulamentul (CE) nr. 1107/2009. În conformitate cu articolul 12 alineatul (3) din Regulamentul (CE) nr. 1107/2009, autoritatea a cerut solicitantului să furnizeze informații suplimentare statelor membre, Comisiei și autorității. Evaluarea informațiilor suplimentare, realizată de către statul membru raportor, a fost transmisă autorității la 8 septembrie 2016, sub forma unui proiect de raport de evaluare actualizat.

                  (4)

                  La data de 18 noiembrie 2016, autoritatea a comunicat solicitantului, statelor membre și Comisiei concluzia sa (2) cu privire la posibilitatea ca substanța activă virusul mozaic pepino, izolat cu virulență ușoară VC1, să îndeplinească criteriile de aprobare prevăzute la articolul 4 din Regulamentul (CE) nr. 1107/2009. Autoritatea a făcut publică concluzia sa.

                  (5)

                  La 6 decembrie 2016, Comisia a prezentat Comitetului permanent pentru plante, animale, produse alimentare și hrană pentru animale raportul de reexaminare pentru virusul mozaic pepino, izolat cu virulență ușoară VC1, și un proiect de regulament care prevede aprobarea substanței virusul mozaic pepino, izolat cu virulență ușoară VC1.

                  (6)

                  Solicitantului i s-a oferit posibilitatea de a trimite observații cu privire la raportul de reexaminare.

                  (7)

                  Cu privire la una sau mai multe utilizări reprezentative ale cel puțin unui produs de protecție a plantelor care conține substanța activă, în special în ceea ce privește utilizările examinate și detaliate în raportul de reexaminare, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009. Prin urmare, se consideră a fi îndeplinite criteriile de aprobare respective. În consecință, este oportun să se aprobe virusul mozaic pepino, izolat cu virulență ușoară VC1.

                  (8)

                  Cu toate acestea, în conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și având în vedere cunoștințele științifice și tehnice actuale, este necesară includerea anumitor condiții și restricții.

                  (9)

                  Comisia consideră, în plus, că virusul mozaic pepino, izolat cu virulență ușoară VC1, este o substanță activă cu risc redus, în conformitate cu articolul 22 din Regulamentul (CE) nr. 1107/2009. Virusul mozaic pepino, izolat cu virulență ușoară VC1, nu este o substanță care prezintă motive de îngrijorare și îndeplinește condițiile stabilite la punctul 5 din anexa II la Regulamentul (CE) nr. 1107/2009. Virusul mozaic pepino, izolat cu virulență ușoară VC1, este o tulpină virală prezentă în mod natural în plante. Virusurile plantelor nu se reproduc în afara celulelor plantelor, nu au o structură celulară și nu produc metaboliți. De asemenea, nu sunt patogene pentru oameni sau animale. Este de așteptat ca expunerea suplimentară a oamenilor, a animalelor și a mediului prin utilizările aprobate în conformitate cu Regulamentul (CE) nr. 1107/2009 să fie neglijabilă în comparație cu expunerea naturală.

                  (10)

                  În consecință, este oportun să se aprobe virusul mozaic pepino, izolat cu virulență ușoară VC1, ca substanță cu risc redus. În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (3) ar trebui modificată în consecință.

                  (11)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Aprobarea substanței active
      Substanța activă virusul mozaic pepino, izolat cu virulență ușoară VC1, astfel cum este specificată în anexa I, este aprobată în condițiile prezentate în anexa respectivă.
      Articolul 2
      Modificări ale Regulamentului de punere în aplicare (UE) nr. 540/2011
      Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
      Articolul 3
      Intrarea în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 8 martie 2017.

               Pentru Comisie

               Președintele

            Jean-Claude JUNCKER

         (1)  JO L 309, 24.11.2009, p. 1.

         (2)  EFSA (Autoritatea Europeană pentru Siguranța Alimentară), 2017. Conclusion on the peer review of the pesticide risk assessment of the active substance Mild Pepino mosaic virus isolate VC1 („Concluzia evaluării inter pares a riscului utilizării ca pesticid a substanței active virusul mozaic pepino, izolat cu virulență ușoară VC1”). EFSA Journal 2017;15(1):4651 [16 pp.]. doi: 10.2903/j.efsa.2017.4651.

         (3)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

         ANEXA I

                     Denumire comună, numere de identificare

                     Denumire IUPAC

                     Puritate (1)

                     Data aprobării

                     Expirarea aprobării

                     Dispoziții specifice

                     Virusul mozaic pepino, izolat cu virulență ușoară VC1
                     Numărul de referință DSM 26973 în colecția germană de microorganisme și culturi de celule (DSMZ)

                     Nu se aplică

                     Nicotină < 0,1 mg/L

                     29 martie 2017

                     29 martie 2032

                     Numai utilizarea în sere poate fi autorizată.
                     În vederea implementării principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de reexaminare privind substanța virusul mozaic pepino, izolat cu virulență ușoară VC1, în special apendicele I și II.
                     În această evaluare generală, statele membre acordă o atenție deosebită protecției operatorilor și a lucrătorilor, ținând seama de faptul că virusul mozaic pepino, izolat cu virulență ușoară VC1, este considerat, ca orice microorganism, drept un potențial sensibilizant. Condițiile de utilizare includ măsuri de atenuare a riscurilor, după caz.
                     Menținerea strictă a condițiilor de mediu și analiza controlului de calitate pe parcursul procesului de fabricație sunt asigurate de producător.

            (1)  În raportul de reexaminare sunt furnizate detalii suplimentare privind identitatea și specificațiile substanței active.

         ANNEX II
         In Part D of the Annex to Implementing Regulation (EU) No 540/2011, the following entry is added:

                        Denumire comună, numere de identificare

                        Denumire IUPAC

                        Puritate (*1)

                        Data aprobării

                        Expirarea aprobării

                        Dispoziții specifice

                        „8

                        Virusul mozaic pepino, izolat cu virulență ușoară VC1
                        Numărul de referință DSM 26973 în colecția germană de microorganisme și culturi de celule (DSMZ)

                        Nu se aplică

                        Nicotină < 0,1 mg/L

                        29 martie 2017

                        29 martie 2032

                        Numai utilizarea în sere poate fi autorizată.
                        În vederea implementării principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de reexaminare privind substanța virusul mozaic pepino, izolat cu virulență ușoară VC1, în special apendicele I și II.
                        În această evaluare generală, statele membre acordă o atenție deosebită protecției operatorilor și a lucrătorilor, ținând seama de faptul că virusul mozaic pepino, izolat cu virulență ușoară VC1, este considerat, ca orice microorganism, drept un potențial sensibilizant. Condițiile de utilizare includ măsuri de atenuare a riscurilor, după caz.
                        Menținerea strictă a condițiilor de mediu și analiza controlului de calitate pe parcursul procesului de fabricație sunt asigurate de producător.”

            (*1)  În raportul de reexaminare sunt furnizate detalii suplimentare privind identitatea și specificațiile substanței active.


title: Regulamentul de punere în aplicare (UE) 2017/397 al Comisiei din 7 martie 2017 de stabilire a valorilor forfetare de import pentru fixarea prețului de intrare pentru anumite fructe și legume

text:
               8.3.2017

               RO

               Jurnalul Oficial al Uniunii Europene

               L 60/32

         REGULAMENTUL DE PUNERE ÎN APLICARE (UE) 2017/397 AL COMISIEI
   din 7 martie 2017
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 martie 2017.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  EG

                  235,2

                  IL

                  243,7

                  MA

                  97,0

                  TR

                  94,6

                  ZZ

                  167,6

                  0707 00 05

                  MA

                  80,2

                  TR

                  184,6

                  ZZ

                  132,4

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  48,3

                  TR

                  153,2

                  ZZ

                  100,8

                  0805 10 22 , 0805 10 24 , 0805 10 28

                  EG

                  50,6

                  IL

                  80,7

                  MA

                  44,2

                  TN

                  56,9

                  TR

                  72,8

                  ZZ

                  61,0

                  0805 50 10

                  EG

                  74,7

                  TR

                  71,3

                  ZZ

                  73,0

                  0808 10 80

                  CN

                  135,3

                  US

                  128,5

                  ZZ

                  131,9

                  0808 30 90

                  CL

                  93,5

                  CN

                  77,6

                  ZA

                  113,7

                  ZZ

                  94,9

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2017/1377 al Comisiei din 25 iulie 2017 de reînnoire a aprobării clorofacinonei ca substanță activă care poate fi utilizată în produsele biocide din tipul de produs 14 (Text cu relevanță pentru SEE. )

text:
               26.7.2017

               RO

               Jurnalul Oficial al Uniunii Europene

               L 194/15

         REGULAMENTUL DE PUNERE ÎN APLICARE (UE) 2017/1377 AL COMISIEI
   din 25 iulie 2017
   de reînnoire a aprobării clorofacinonei ca substanță activă care poate fi utilizată în produsele biocide din tipul de produs 14
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 14 alineatul (4) litera (a),
   întrucât:

               (1)

               Clorofacinona este aprobată pentru utilizare în produsele biocide din tipul de produs 14 ca rodenticid în temeiul Regulamentului (UE) nr. 528/2012.

               (2)

               Agenția Europeană pentru Produse Chimice („agenția”) a primit, în conformitate cu articolul 13 alineatul (1) din Regulamentul (UE) nr. 528/2012, o cerere de reînnoire a aprobării substanței active respective. Această cerere a fost evaluată de către autoritatea competentă din Spania în calitate de autoritate competentă responsabilă de evaluare.

               (3)

               La 25 martie 2016, autoritatea competentă responsabilă de evaluare a transmis agenției recomandarea sa referitoare la reînnoirea aprobării clorofacinonei.

               (4)

               La 16 iunie 2016, avizul agenției a fost formulat de către Comitetul pentru produse biocide (2) din cadrul agenției, ținând seama de concluziile autorității competente responsabile de evaluare.

               (5)

               În conformitate cu avizul respectiv, clorofacinona îndeplinește criteriile prevăzute în Regulamentul (CE) nr. 1272/2008 al Parlamentului European și al Consiliului (3) pentru a fi clasificată ca substanță toxică pentru reproducere din categoria 1B. Prin urmare, clorofacinona respectă criteriul de excludere stabilit la articolul 5 alineatul (1) litera (c) din Regulamentul (UE) nr. 528/2012.

               (6)

               În plus, substanța îndeplinește și criteriile prevăzute în Regulamentul (CE) nr. 1907/2006 al Parlamentului European și al Consiliului (4) pentru a fi clasificată ca substanță persistentă și toxică. Utilizarea produselor care conțin clorofacinonă ridică semne de întrebare în ceea ce privește cazurile de intoxicație primară și secundară, chiar și în cazul în care sunt aplicate măsurile restrictive de gestionare a riscurilor. Prin urmare, clorofacinona îndeplinește, de asemenea, criteriul de a fi o substanță susceptibilă de înlocuire în conformitate cu articolul 10 alineatul (1) literele (d) și (e) din Regulamentul (UE) nr. 528/2012.

               (7)

               În temeiul articolului 12 din Regulamentul (UE) nr. 528/2012, aprobarea substanțelor active care îndeplinesc criteriile de excludere poate fi reînnoită doar atunci când cel puțin una dintre condițiile pentru derogarea prevăzută la articolul 5 alineatul (2) din regulamentul respectiv continuă să fie îndeplinită.

               (8)

               În conformitate cu articolul 10 alineatul (3) din Regulamentul (UE) nr. 528/2012, agenția a organizat o consultare publică cu scopul de a colecta informațiile relevante privind clorofacinona, inclusiv informații privind înlocuitorii disponibili.

               (9)

               De asemenea, Comisia a efectuat o consultare publică specifică pentru a colecta informații cu privire la îndeplinirea sau la neîndeplinirea condițiilor pentru derogarea prevăzută la articolul 5 alineatul (2) din Regulamentul (UE) nr. 528/2012. Comisia a făcut publice contribuțiile aduse la respectiva consultare publică.

               (10)

               Contribuțiile la cele două consultări publice menționate mai sus, precum și informațiile privind disponibilitatea unor alternative la rodenticidele anticoagulante incluse în anexa 1 la raportul Comisiei privind măsurile de reducere a riscului pentru rodenticidele anticoagulante (5), au fost discutate cu statele membre în cadrul Comitetului permanent pentru produse biocide.

               (11)

               Rozătoarele pot fi purtătoare de agenți patogeni care sunt responsabili de numeroase zoonoze, ceea ce poate determina pericole grave pentru sănătatea oamenilor sau a animalelor. Este posibil ca metodele nechimice de control sau de prevenire aplicate în scopul controlului rozătoarelor, cum ar fi capcanele mecanice, electrice sau adezive, să nu fie suficient de eficiente, iar ele pot suscita probleme cu privire la caracterul lor lipsit de cruzime sau la faptul că ele cauzează rozătoarelor suferințe inutile. Este posibil ca substanțele active alternative aprobate pentru a fi utilizate ca rodenticide să nu fie adecvate pentru toate categoriile de utilizatori sau să nu fie eficiente în cazul tuturor speciilor de rozătoare. Întrucât un control eficient al rozătoarelor nu poate să se bazeze pe respectivele metode nechimice de control sau de prevenire, clorofacinona este considerată esențială pentru a asigura un control adecvat al rozătoarelor ca susținere a alternativelor respective. În consecință, utilizarea clorofacinonei ar fi aceea de a preveni sau controla un pericol grav pentru sănătatea umană și animală determinat de rozătoare. Prin urmare, condiția prevăzută la articolul 5 alineatul (2) litera (b) este îndeplinită.

               (12)

               În prezent, controlul rozătoarelor se bazează în mare măsură pe utilizarea rodenticidelor anticoagulante, a căror neaprobare ar putea conduce la un control insuficient al rozătoarelor. Acest aspect ar putea determina nu doar un impact negativ semnificativ asupra sănătății umane sau animale sau asupra mediului, ci ar putea afecta și percepția publicului cu privire la propria sa siguranță în ceea ce privește expunerea la rozătoare sau securitatea unor activități economice care ar putea fi vulnerabile la rozătoare, determinând consecințe economice și sociale nefavorabile. Pe de altă parte, riscurile pentru sănătatea umană, sănătatea animală sau pentru mediu care decurg din utilizarea produselor care conțin clorofacinonă pot fi reduse dacă ele sunt utilizate în conformitate cu anumite specificații și condiții. Prin urmare, neaprobarea clorofacinonei ca substanță activă ar avea un impact negativ disproporționat pentru societate în raport cu riscurile care decurg din utilizarea substanței. Astfel, condiția prevăzută la articolul 5 alineatul (2) litera (c) este, de asemenea, îndeplinită.

               (13)

               În consecință, este adecvat să se reînnoiască aprobarea clorofacinonei pentru a fi utilizată în produsele biocide din tipul de produs 14, sub rezerva respectării anumitor specificații și condiții.

               (14)

               Clorofacinona este o substanță susceptibilă de înlocuire în conformitate cu literele (a), (d) și (e) de la articolul 10 alineatul (1) din Regulamentul (UE) nr. 528/2012 și, prin urmare, ar trebui să se aplice perioada de reînnoire prevăzută la articolul 10 alineatul (4) din regulamentul respectiv.

               (15)

               Prin Decizia de punere în aplicare (UE) 2015/1737 a Comisiei (6), data inițială de expirare a aprobării substanțelor bromadiolonă, clorofacinonă și cumatetralil în vederea utilizării în produsele biocide pentru tipul de produs 14 a fost amânată până la 30 iunie 2018. Întrucât examinarea cererilor de reînnoire a aprobărilor respective este în prezent finalizată, este adecvat să se abroge Decizia de punere în aplicare (UE) 2015/1737.

               (16)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Aprobarea clorofacinonei ca substanță activă destinată utilizării în produsele biocide din tipul de produs 14 se reînnoiește, sub rezerva respectării specificațiilor și a condițiilor prevăzute în anexă.
   Articolul 2
   Decizia de punere în aplicare (UE) 2015/1737 se abrogă.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iulie 2017.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval

      (3)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).

      (4)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

      (5)  Măsuri de reducere a riscurilor pentru rodenticidele anticoagulante – raport final. Comisia Europeană (2014), Bruxelles, Belgia, 100 pp. ISBN 978-92-79-44992-5.

      (6)  Decizia de punere în aplicare (UE) 2015/1737 a Comisiei din 28 septembrie 2015 de amânare a datei de expirare a aprobării bromadiolonei, clorofacinonei și cumatetralilului în vederea utilizării în produsele biocide pentru tipul de produs 14 (JO L 252, 29.9.2015, p. 58).

      ANEXĂ

                  Denumire comună

                  Denumire IUPAC
                  Numere de identificare

                  Grad minim de puritate a substanței active (1)

                  Data de expirare a aprobării

                  Tip de produs

                  Condiții specifice

                  Clorofacinonă

                  Denumirea IUPAC:
                  2-[2-(4-clorfenil)-2-fenilacetil]indan-1,3-dionă
                  Nr. CE: 223-003-0
                  Nr. CAS: 3691-35-8

                  978 g/kg

                  30 iunie 2024

                  14

                  Substanța clorofacinonă este considerată susceptibilă de înlocuire în conformitate cu literele (a), (d) și (e) de la articolul 10 alineatul (1) din Regulamentul (UE) nr. 528/2012.
                  Autorizațiile produselor biocide sunt supuse următoarelor condiții generale:

                              1.

                              Evaluarea produsului acordă o atenție deosebită expunerii, riscurilor și eficacității aferente oricăror utilizări care fac obiectul unei cereri de autorizare, dar care nu sunt abordate în evaluarea efectuată la nivelul Uniunii a riscurilor determinate de substanța activă. În plus, în temeiul punctului 10 din anexa VI la Regulamentul (UE) nr. 528/2012, evaluarea produsului include o evaluare menită să stabilească dacă condițiile prevăzute de articolul 5 alineatul (2) din Regulamentul (UE) nr. 528/2012 pot sau nu să fie îndeplinite.

                              2.

                              Produsele sunt autorizate pentru utilizare numai în statele membre în care este îndeplinită cel puțin una dintre condițiile prevăzute la articolul 5 alineatul (2) din Regulamentul (UE) nr. 528/2012.

                              3.

                              Concentrația nominală a substanței clorofacinonă în produse nu depășește 50 mg/kg în produse care nu sunt formulări de contact și nu depășește 2 000  mg/kg în formulările de contact.

                              4.

                              Produsele conțin un agent aversiv și un colorant.

                              5.

                              Produsele nu se autorizează sub formă de raticid pulbere.

                              6.

                              Produsele sub formă de formulări de contact, altele decât raticidele pulbere, se autorizează numai pentru utilizarea la interior de către utilizatori profesionali formați, în locuri care nu sunt accesibile copiilor sau animalelor nevizate.

                              7.

                              Produsele nu se autorizează pentru utilizare în cadrul tratamentelor permanente sau ocazionale cu momeală.

                              8.

                              Se autorizează numai produsele gata de utilizare.

                              9.

                              Expunerea primară, precum și cea secundară, a oamenilor, a animalelor nevizate și a mediului este redusă la minimum, prin luarea în considerare și aplicarea tuturor măsurilor adecvate și disponibile de reducere a riscurilor. Acestea includ, de exemplu, restricțiile de utilizare doar de către utilizatori profesionali sau de către utilizatori profesionali instruiți atunci când este posibil și stabilirea unor condiții specifice suplimentare pentru fiecare categorie de utilizatori.

                              10.

                              Cadavrele și momelile neconsumate se elimină în conformitate cu reglementările locale. Metoda de eliminare se descrie în mod specific în rezumatul caracteristicilor produsului din autorizația națională și este menționată pe eticheta produsului.

                        În plus față de condițiile generale, autorizațiile produselor biocide care urmează să fie folosite de publicul larg trebuie să îndeplinească următoarele condiții:

                              1.

                              Produsele se autorizează doar pentru utilizare în capcanele cu momeală care nu pot fi anihilate.

                              2.

                              Produsele sunt livrate numai cu o cantitate maximă de momeală per ambalaj de:

                                          (a)

                                          Pentru produsele împotriva exclusiv a șoarecilor:

                                                      (i)

                                                      Pentru momelile sub formă de granule, pelete sau pastă: 250 g.

                                                      (ii)

                                                      Pentru momelile sub formă de blocuri de ceară: 500 g.

                                          (b)

                                          Pentru produsele împotriva exclusiv a șobolanilor sau pentru cele împotriva șoarecilor și a șobolanilor:

                                                      (i)

                                                      Pentru momelile sub formă de granule, pelete sau pastă: 750 g.

                                                      (ii)

                                                      Pentru momelile sub formă de blocuri de ceară: 1 500  g.

                              3.

                              Produsele împotriva Rattus norvegicus și Rattus rattus se autorizează numai pentru utilizarea în interior sau în interiorul și în jurul clădirilor.

                              4.

                              Produsele împotriva Mus musculus se autorizează numai pentru utilizarea în interior.

                              5.

                              Persoanele care pun produsele la dispoziție pe piață se asigură că produsele sunt însoțite de informații referitoare la riscurile asociate rodenticidelor anticoagulante în general, la măsurile pentru a limita utilizarea acestora la minimul necesar și la măsurile de precauție corespunzătoare care trebuie luate.

                              6.

                              Produsele sub formă de momeală care se poate împrăștia sau revărsa, cum ar fi granulele sau peletele, se autorizează numai în formulări care sunt furnizate în săculețe sau în alte ambalaje pentru a reduce expunerea oamenilor și a mediului.

                        În plus față de condițiile generale, autorizațiile produselor biocide care urmează să fie folosite de către utilizatori profesionali trebuie să îndeplinească următoarele condiții:

                              1.

                              Produsele nu se autorizează pentru utilizare în canale de evacuare, în spații deschise sau în spații de depozitare a deșeurilor.

                              2.

                              Produsele se autorizează doar pentru utilizare în capcanele cu momeală care nu pot fi anihilate.

                              3.

                              Persoanele care pun la dispoziție produsele pe piață pentru utilizatorii profesionali se asigură că aceste produse nu sunt livrate publicului larg.

                        În plus față de condițiile generale, autorizațiile produselor biocide care urmează să fie folosite de către utilizatori profesionali instruiți trebuie să îndeplinească următoarele condiții:

                              1.

                              Produsele pot fi autorizate pentru utilizare în canale de evacuare, în spații deschise sau în spații de depozitare a deșeurilor.

                              2.

                              Produsele pot fi autorizate pentru utilizare în punctele acoperite și protejate de amplasare a momelilor în măsura în care ele realizează același nivel de protecție a speciilor nevizate și a oamenilor ca și capcanele cu momeală care nu pot fi anihilate.

                              3.

                              Persoanele care pun la dispoziție produsele pe piață pentru utilizatorii profesionali instruiți se asigură că produsele nu sunt livrate altor persoane decât utilizatorilor profesionali instruiți.

         (1)  Puritatea indicată în această coloană a fost gradul minim de puritate a substanței active evaluate. Substanța activă din produsul introdus pe piață poate avea o puritate egală sau diferită dacă s-a demonstrat că este echivalentă din punct de vedere tehnic cu substanța activă evaluată.


title: Regulamentul de punere în aplicare (UE) 2015/325 al Consiliului din 2 martie 2015 privind punerea în aplicare a articolului 13 din Regulamentul (UE) nr. 356/2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia

text:
               3.3.2015

               RO

               Jurnalul Oficial al Uniunii Europene

               L 58/41

         REGULAMENTUL DE PUNERE ÎN APLICARE (UE) 2015/325 AL CONSILIULUI
   din 2 martie 2015
   privind punerea în aplicare a articolului 13 din Regulamentul (UE) nr. 356/2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 356/2010 al Consiliului din 26 aprilie 2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia (1), în special articolul 13,
   întrucât:

               (1)

               La 26 aprilie 2010, Consiliul a adoptat Regulamentul (UE) nr. 356/2010.

               (2)

               La 19 decembrie 2014, Comitetul Consiliului de Securitate al Organizației Națiunilor Unite, înființat în temeiul Rezoluțiilor 751 (1992) și 1907 (2009) ale Consiliului de Securitate al Organizației Națiunilor Unite, a eliminat o persoană de pe lista persoanelor cărora li se aplică măsurile restrictive prevăzute la punctele 1, 3 și 7 din Rezoluția 1844 (2008) a Consiliului de Securitate.

               (3)

               Anexa I la Regulamentul (UE) nr. 356/2010 ar trebui, prin urmare, să fie modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 356/2010 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 martie 2015.

            Pentru Consiliu

            Președintele

         D. REIZNIECE-OZOLA

      (1)  JO L 105, 27.4.2010, p. 1.

      ANEXĂ
      Se elimină din anexa I la Regulamentul (UE) nr. 356/2010 rubrica referitoare la persoana indicată mai jos:
      Mohamed SA'ID


title: Regulamentul de punere în aplicare (UE) nr. 228/2014 al Comisiei din 10 martie 2014 de modificare a Regulamentului (CE) nr. 601/2006 de punere în aplicare a Regulamentului (CE) nr. 184/2005 al Parlamentului European și al Consiliului privind statisticile comunitare ale balanței de plăți, ale comerțului internațional cu servicii și ale investițiilor străine directe, cu privire la formatul și la procedura pentru transmiterea de date

text:
               11.3.2014

               RO

               Jurnalul Oficial al Uniunii Europene

               L 70/16

      REGULAMENTUL DE PUNERE ÎN APLICARE (UE) NR. 228/2014 AL COMISIEI

   din 10 martie 2014
   de modificare a Regulamentului (CE) nr. 601/2006 de punere în aplicare a Regulamentului (CE) nr. 184/2005 al Parlamentului European și al Consiliului privind statisticile comunitare ale balanței de plăți, ale comerțului internațional cu servicii și ale investițiilor străine directe, cu privire la formatul și la procedura pentru transmiterea de date
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 184/2005 al Parlamentului European și al Consiliului din 12 ianuarie 2005 privind statisticile comunitare ale balanței de plăți, ale comerțului internațional cu servicii și ale investițiilor străine directe (1), în special articolul 7,
   întrucât:

               (1)

               Regulamentul (CE) nr. 601/2006 al Comisiei (2) a stabilit normele de aplicare privind formatul și procedura pentru transmiterea către Comisie (Eurostat) a datelor solicitate referitoare la balanța de plăți, la comerțul internațional cu servicii și la investițiile străine directe și a definit specificațiile tehnice în ceea ce privește structura datelor.

               (2)

               Regulamentul (UE) nr. 555/2012 al Comisiei (3) a actualizat cerințele referitoare la date și la definițiile din Regulamentul (CE) nr. 184/2005, pentru a reflecta noile standarde internaționale care stabilesc normele generale pentru elaborarea acestor statistici, cum ar fi manualul balanței de plăți și al poziției investițiilor internaționale al Fondului Monetar Internațional (FMI), definiția model a investițiilor străine directe a Organizației pentru Cooperare și Dezvoltare Economică (OCDE) și manualul privind statisticile referitoare la comerțul internațional cu servicii elaborat de Organizația Națiunilor Unite (ONU).

               (3)

               În conformitate cu standardele internaționale, standardul privind schimbul de date și metadate statistice (SDMX) a fost stabilit drept formatul comun de raportare a datelor în schimbul electronic de date și metadate și a fost, sau este planificat să fie, adoptat de numeroase organizații internaționale și de autoritățile naționale producătoare de date. Este, prin urmare, necesară introducerea unei definiții mai largi a formatelor de date conforme cu SDMX și a unei noi definiții a structurii datelor elaborate în conformitate cu prezentul standard.

               (4)

               Regulamentul (CE) nr. 601/2006, în care se cerea utilizarea formatului de date „Gesmes” ca unicul mijloc de transmitere a datelor de către statele membre către Comisie (Eurostat), ar trebui modificat pentru a include trimiteri la SDMX.

               (5)

               Specificațiile tehnice privind structura datelor nu ar trebui să aibă caracter juridic obligatoriu. În schimb, specificațiile tehnice recomandate de către Comisie ar trebui să fie incluse în Vademecumul balanței de plăți al Eurostat (4), revizuit anual. Prin urmare, Regulamentul (CE) nr. 601/2006 ar trebui modificat în consecință.

               (6)

               Măsurile prevăzute în prezentul regulament sunt conforme cu avizul Comitetului pentru balanța de plăți,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 601/2006 se modifică după cum urmează:

               (1)

               Articolul 2 se înlocuiește cu următorul text:
               „Articolul 2
               Formatul datelor
               Statele membre utilizează formatele de date conforme cu SDMX. Comisia (Eurostat) pune la dispoziție o documentație detaliată privind formatele respective și oferă orientări pentru punerea lor în aplicare, în conformitate cu cerințele prezentului regulament.”

               (2)

               Articolul 3 se elimină.

               (3)

               Anexa se elimină.

         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iunie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 martie 2014.

            Pentru Comisie

            Președintele

         José Manuel BARROSO

      (1)  JO L 35, 8.2.2005, p. 23.

      (2)  Regulamentul (CE) nr. 601/2006 al Comisiei din 18 aprilie 2006 de punere în aplicare a Regulamentului (CE) nr. 184/2005 al Parlamentului European și al Consiliului în ceea ce privește formatul și procedura de transmitere de date (JO L 106, 19.4.2006, p. 7).

      (3)  Regulamentul (UE) nr. 555/2012 al Comisiei din 22 iunie 2012 de modificare a Regulamentului (CE) nr. 184/2005 al Parlamentului European și al Consiliului privind statisticile comunitare ale balanței de plăți, ale comerțului internațional cu servicii și ale investițiilor străine directe, în ceea ce privește actualizarea cerințelor referitoare la date și a definițiilor (JO L 166, 27.6.2012, p. 22)

      (4)  Disponibil pe site-ul web al Centrului de resurse de comunicare și de informații pentru administrații, întreprinderi și cetățeni al Comisiei Europene (CIRCABC)


title: Regulamentul de punere în aplicare (UE) nr. 140/2013 al Comisiei din 18 februarie 2013 de înregistrare a unei denumiri în Registrul denumirilor de origine protejate și al indicațiilor geografice protejate [Pa de Pagès Català (IGP)]

text:
               20.2.2013

               RO

               Jurnalul Oficial al Uniunii Europene

               L 47/18

         REGULAMENTUL DE PUNERE ÎN APLICARE (UE) NR. 140/2013 AL COMISIEI
   din 18 februarie 2013
   de înregistrare a unei denumiri în Registrul denumirilor de origine protejate și al indicațiilor geografice protejate [Pa de Pagès Català (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               Regulamentul (UE) nr. 1151/2012 a intrat în vigoare la 3 ianuarie 2013. Acesta a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 6 alineatul (2) din Regulamentul (CE) nr. 510/2006, cererea de înregistrare a denumirii „Pa de Pagès Català” depusă de Spania a fost publicată în Jurnalul Oficial al Uniunii Europene
                   (3).

               (3)

               Deoarece Comisiei nu i s-a comunicat nicio declarație de opoziție, în conformitate cu articolul 7 din Regulamentul (CE) nr. 510/2006, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 februarie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12 2012, p. 1.

      (2)  JO L 93, 31.3.2006, p. 12.

      (3)  JO C 128, 3.5.2012, p. 14.

      ANEXĂ
      Produsele agricole și alimentare prevăzute în partea I din anexa I la Regulamentul (UE) nr. 1151/2012:

         Clasa 2.4.   Produse de panificație, produse de patiserie, produse de cofetărie, biscuiți

      SPANIA
      Pa de Pagès Català (IGP)